রাত পৌনে ১১টার দিকে সিলেটে ভূমিকম্প অনুভূত হয়। এর পরপরই শুরু হয় ঘূর্ণিঝড়। এতে সিলেট আন্তর্জাতিক ক্রিকেট স্টেডিয়ামের প্রেসিডেন্ট বক্সের গ্লাস ভেঙে গেছে। সিলিং এবং টাইলস ছুটে গেছে। ক্ষতিগ্রস্ত হয়েছে হসপিটালিটি বক্স এবং মিডিয়া বক্স। ভেঙে গেছে অনেক চেয়ার। ক্ষয়ক্ষতির পরিমাণ কোটি টাকা ছাড়িয়ে যাবে বলে জানিয়েছেন সিলেট বিভাগীয় ক্রীড়া সংস্থার সাধারণ সম্পাদক ও বিসিবি পরিচালক শফিউল আলম চৌধুরী নাদেল। অবশ্য তিনি বলেছেন, শুধু ধারণা করা হচ্ছে এ পরিমাণ টাকার ক্ষতি হয়েছে। সঠিক তথ্য প্রকৌশলী ছাড়া দেয়া সম্ভব হচ্ছে না। তিনি বলেন, ক্ষয়ক্ষতির পরিমাণ নিরূপণে ঢাকা থেকে জাতীয় ক্রীড়া পরিষদ ও ক্রিকেট বোর্ডের একটি দল সিলেটের উদ্দেশে রওনা হয়েছে।